open-index/open-wikipedia-markdown huggingface dataset:
Id Tech 4

**id Tech 4** (aikaisemmalta nimeltään **Doom 3 -pelimoottori**) on id Softwaren kehittämä pelimoottori, jota käytettiin ensi kerran samannimisessä ensimmäisen persoonan ammuntapelissä. Pelimoottorin pääsuunnittelija on John Carmack, joka on suunnitellut  myös *Doom 3* -pelimoottorin edeltäjien, *[[Doom]]in* ja *[[Quake]]n*, pelimoottorit. Pelimoottori lisäsi parannuksia edelliseen id Tech 3 -pelimoottoriin verrattuna kuten normaalikartoituksen.

Pelimoottorin ominaisuuksiin kuuluvat muun muassa dynaaminen valaistus, pelihahmojen huulisynkronoitu puhe ja *bump mapping* eli pintastrukturointi. Pelin vaatimukset olivat aikoinaan vertex ja pixel shaderia tukeva grafiikkakortti, kuten NVIDIA GeForce 3 tai ATI Radeon 8500, ja 64 MB grafiikkamuistia. Peli on toteutettu Carmackin suosimalla OpenGL:llä.

Merkittävin muutos on siirtyminen täyteen dynaamiseen valaistukseen ja aiempien grafiikkamoottorien ennalta lasketut pintojen valaistusarvot jätettiin kokonaan pois. Pelaajahahmot on animoitu skeletal animation -tekniikalla, jossa hahmon liikkeet animoidaan sen sisällä olevien ”luiden” avulla.

Pelimoottorin haittapuolena oli se, että kentät suunnitellaan edelleen Quakesta periytyvällä tavalla luoden suljettu pelialue kiinteän tilan sisään. Tämä vuoksi laajojen avoimien tilojen, kuten ulkoalueiden luominen on hankalaa. Puute korjattiin vasta *[[Enemy Territory: Quake Wars]]* -pelissä MegaTexture-tekniikalla. Tässä muodostetaan yksi iso tekstuuri, jolla esitetään pelikentän ”maa” korkeuseroineen ja muine ominaisuuksineen.

Pelimoottori julkaistiin avoimen lähdekoodin lisenssillä marraskuussa 2011, lukuun ottamatta erästä varjojen piirtoa koskevaa osaa, johon Creative Technology omistaa patentin. Patenttikiista oli aikoinaan sovittu sillä että id otti peliin mukaan tuen Creativen markkinoimalle Environmental audio extensions -tekniikalla (EAX).

## Pelimoottoria käyttävät pelit
* *[[Doom 3]]* (2004)
* *[[Doom 3: Resurrection of Evil]]* (2005)
* *[[Quake 4]]* (2005)
* *[[Prey]]* (2006)
* *[[Enemy Territory: Quake Wars]]* (2007)
* *[[Wolfenstein (vuoden 2009 videopeli)|Wolfenstein]]* (2009)
* *[[Brink (videopeli)|Brink]]* (2011)

## Lähteet

## Aiheesta muualla
* Lähdekoodit github-palvelussa
Tony Yayo

**Tony Yayo**, oikealta nimeltään **Marvin Bernard** (s. 31. maaliskuuta 1978), on yhdysvaltalainen rap-artisti. Hän on yksi 50 Centin johtaman G-Unitin alkuperäisjäsenistä. Yayo pidätettiin New Yorkissa muun muassa laittomien aseiden hallussapidosta vuonna 2003 ja hän joutui yli vuodeksi vankilaan. Samana vuonna hän sai tyttären. Yayon päästyä vapaaksi ei mennyt kuin päivä ja hän joutui uudestaan vankilaan, tällä kertaa väärennetyn passin vuoksi. Vankilasta päästyään Yayo alkoi valmistella esikoisalbumiaan *[[Thoughts Of A Predicate Felon]]*, joka julkaistiin lopulta elokuussa 2005. Enimmäkseen Yayon kappaleet käsittelevät hänen vankilassa viettämäänsä aikaa.

## Julkaisut
### Albumit
''Thoughts of a Predicate Felon''
* Julkaistu: Elokuussa 2005
* Levymerkki: G-Unit/Interscope
* Singlet: "So Seductive", "Curious", "I Know You Don't Love Me"

## Aiheesta muualla
* Tony Yayo - Czech Page 
* ''Tony Yayo'' - virallinen kotisivu 

## Lähteet
Nordic Tournament

**Nordic Tournament** oli vuosittainen, maaliskuussa järjestettävä mäkihyppytapahtuma, joka koostui neljästä Suomessa ja Norjassa hypättävästä mäkihypyn maailmancupin osakilpailusta. Kilpailupaikat olivat Lahti, Kuopio, Lillehammer ja Holmenkollen (Oslo). Kilpailussa neljän osakilpailun pisteet laskettiin yhteen. Ensimmäisen kerran Nordic Tournament järjestettiin vuonna 1997 ja viimeisen kerran vuonna 2010.

## Kärkikolmikko 1997–2010

## Katso myös
* Keski-Euroopan mäkiviikko

## Aiheesta muualla
* Virallinen sivu
Stéphane Chapuisat

**Stéphane ”Chappi” Chapuisat** (s. 28. kesäkuuta 1969 Lausanne, Sveitsi) on sveitsiläinen jalkapalloilija, pelipaikaltaan hyökkääjä. Chapuisatia pidetään yhtenä maansa kaikkien aikojen parhaista pelaajista. Sveitsin parhaaksi jalkapalloilijaksi hänet on valittu neljästi, vuosina 1992, 1993, 1994 ja 2001. Myös Chapuisatin isä Pierre-Albert oli tunnettu jalkapalloilija.

## Seurajoukkueura
Chapuisat aloitti jalkapallon pelaamisen vuonna 1977, jolloin hän liittyi Zürichin Punaisen Tähden juniorijoukkueeseen. Kotimaassaan hän edusti myös FC Lausanne-Sportia ja FC Étoile Sportive Malleyta, kunnes siirtyi vuonna 1991 Saksaan, Bayer 05 Uerdingeniin. Siellä hän pelasi vain kymmenen ottelua ennen siirtymistään suurseura Borussia Dortmundin riveihin. Hän pysyi Saksassa vuoteen 1999 asti, jolloin hän palasi Sveitsiin, Grasshoppersiin, ja sieltä 2001 BSC Young Boysin joukkueeseen. Hän palasi kesällä 2005 Lausanne-Sportiin ja lopetti uransa vuonna 2006. Chapuisatin seurajoukkueuran paras saavutus on Mestareiden liigan voitto vuodelta 1997 Borussian joukkueessa. Vuosina 1995 ja 1996 hän voitti samassa seurassa Saksan Bundesliigan ja vuonna 2001 Sveitsin mestaruuden Grasshoppersissa.

## Maajoukkueura
Sveitsin maajoukkueessa "Chappi" on pelannut 103 ottelua ja tehnyt niissä 21 maalia. Hän oli mukana MM-kisoissa 1994 ja EM-kisoissa 1996 ja 2004. 

## Lähteet
Meroiittinen aakkosto

**Meroiittinen** aakkosto on Egyptin hieroglyfeihin perustuva kirjaimisto, jolla kirjoitettiin meroen kieltä muinaisessa Meroën valtakunnassa – ja mahdollisesti sen seuraajiksi nousseiden Nubian valtakuntien kieliä, joita myöhemmin alettiin kirjoittaa kreikkalaisin kirjaimin.

Kirjoitusjärjestelmä oli aakkoskirjoitusta, ja poikkesi siten suuresti hieroglyfeistä. Joidenkin tutkijoiden mielestä kreikkalaisella kirjoituksella oli suuri merkitys meroiittisen aakkoston syntymisessä, koska myös meroiittisessa kirjoituksessa on vokaalimerkit. Muuten kreikkalainen ja meroiittinen kirjoitusjärjestelmä toimivat varsin eri tavoin. 

Meroiittisessa järjestelmässä muille kirjaimille oli oma merkkinsä, mutta ellei muuta vokaalia ollut merkitty, tavun vokaaliksi oletettiin a. Toisaalta yksin oleva konsonantti merkittiin samalla merkillä kuin e. Niinpä kaksi merkkiä **me** tarkoitti joko 'm' tai 'me', kun taas **ma** merkittiin yhdellä merkillä ja **mi** kahdella. Joillekin muille tavuille oli omia erityismerkkejään. Siinä mielessä meroiittista kirjaimistoa voidaan sanoa "puoliksi tavukirjoitusjärjestelmäksi". Useita tavun lopussa olevia konsonantteja voitiin jättää merkitsemättä.

Kirjaimistossa oli kaiken kaikkiaan 23 symbolia. Näiden joukossa oli 
* neljä vokaalia: **a** (joka merkittiin vain sanan alussa omalla merkillään),**e**, **i** ja **o**
* neljätoista konsonanttia
* useita tavuja: ne tai ny, se tai sa, te, to, ta ja ti

Vaikka brittiläinen egyptologi Francis Llwellyn Griffith tulkitsi kirjoitusjärjestelmän jo vuonna 1909, sillä kirjoitettua kieltä ei vieläkään ymmärretä täysin.

## Lähteet
Raaka keikka

**Raaka keikka** () on vuonna 1986 ensi-iltansa saanut yhdysvaltalainen toimintaelokuva, jonka on ohjannut John Irvin. Pääosissa esiintyvät Arnold Schwarzenegger, Kathryn Harrold, Darren McGavin, Sam Wanamaker, Paul Shenar ja Ed Lauter.

Elokuva kertoo liian kovien otteittensa vuoksi FBI:sta potkut saaneesta Mark Kaminskystä (Schwarzenegger), joka soluttautuu kokaiiniliigaan.

## Näyttelijät

Lähde: 

## Arvioita
*[[Video-opas|Video-oppaassa]]* vuodelta 1994 Asko Alanen pitää *Raakaa keikkaa* tukevana tarinana mutta sen väkivaltaa paikoin ylilyötynä. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Britannium

**Britannium** () on metalliseos, joka koostuu tinasta (93 %), antimonista (5 %) ja kuparista (2 %).

Britanniumia mainittiin ensimmäistä kertaa vuonna 1769 nimellä "Vickers White Metal" . Eräiden asiantuntijoiden mukaan britannium on se "valkoinen metalli" joka muodosti pohjan varhaisille kokeiluille elohopean ja tinan tai metalliseosten päällystelyyn 1700- ja 1800-luvuilla.

Oscar-patsaat valmistetaan pääasiassa britanniumista, jonka pinta on kullattu.

## Katso myös
* Luettelo metalliseoksista

## Lähteet
Bunaken

**Bunaken** on saari Indonesiassa. Se sijaitsee Manadonlahdella, noin kolmen kilometrin päässä Sulawesista pohjoiseen, Bunakenin kansallispuiston alueella. Saaren pinta-ala on hieman yli kahdeksan neliökilometriä. Bunakenin saari on kuuluisa sitä ympäröivästä rikkaasta koralliriutasta, jonka vuoksi saari on suosittu sukelluskohde.

Hallinnollisesti Bonaken on Manadon kaupunginosa, johon sisältyy myös toinen saari ja kaistale Sulawesiltä. Kaupunginosan väkiluku yhteensä on noin 21&nbsp;000 henkeä.

## Lähteet

## Aiheesta muualla

*Raja Laut Dive Resort, PADI 5 Star Dive Resort, professional diving school and bungalows
*Living Colours Sukelluskeskus Bunakenin kansallispuistossa 
*Bunaken Beach Resort- Diving Bunaken National Park,address Pangalisang Beach,Bunaken(engelsk)
Porin Ilmailukerho

**Porin Ilmailukerho r.y.** on vuonna 1928 perustettu ilmailukerho. Se kuuluu Suomen Ilmailuliittoon. Kerhossa on jäseniä noin 300 ja sen päätoimintamuodot ovat lennokit, purjelento ja moottorilento. 

Moottorilentotoimintaa harjoitetaan pääasiassa Porissa ja purjelentoa Piikajärven lentokeskuksessa.
Kerhon toimitilat sijaitsevat Porin lentokentällä, Ilmailuopistontien varrella. Lennokkitoimitilat ovat Porin keskikaupungilla Länsipuistossa. Piikajärven lentokeskuksessa on asuntola, halleja ja sauna.

Porin Ilmailukerho kouluttaa lennokkiharrastajia, purjelentäjiä ja moottorilentäjiä. Kerhon käytössä on seitsemän purjelentokonetta, joista kaksi on kaksipaikkaista. Moottorilentokoneita on neljä. Kerho sai 9.4.2011 käyttöönsä nelipaikkaisen komposiittirakenteisen, Austro Engine E-4A -dieselmoottorilla varustetun Diamond DA 40 NG -moottorilentokoneen, rekisteritunnus OH-DDA. Ilmailukerhossa rakennettu PIK-15 Hinu -moottorilentokone OH-YHG valmistui keväällä 2008. Kerholla on ennestään toinenkin Hinu, vuonna 1969 valmistunut PIK-15 OH-YHE.

## Aiheesta muualla

* Kerhon kotisivut
Haponlahden kanava

**Haponlahden kanava** on kanava, joka kulkee Oravinkannaksen poikki. Kanava yhdistää toisiinsa Saimaan Joutenveden ja Haukiveden. Se lyhentää Savonlinnan ja Joensuun välistä vesitietä 35 kilometriä verrattuna Tappuvirran kautta kiertävään väylään.

Kanava rakennettiin, kun vanha, jo 1800-luvun puolivälissä käytössä ollut Oravin avokanava kävi nippu-uitolle liian pieneksi. Haponlahden kanava valmistui vuonna 1960 ja myöhemmin se ruopattiin syväväyläksi.

Kanava on 1,8 kilometriä pitkä. Aluksen leveys on maksimissaan 12,6 metriä ja syväys 4,2 metriä, maston korkeus 13,6 metriä. Haponlahden nykyistä siltaa on suunniteltu korvattavan rakentamalla nykyisen sillan itäpuolelle 24,5 metriä korkea silta, mutta sen toteutusajankohta ei ole tiedossa.

## Lähteet

## Aiheesta muualla
* Haponlahden siltasuunnitelma 
* Haponlahden siltasuunnitelma kartalla
Pimeän pyöveli

**Pimeän pyöveli** on Ilkka Remeksen kirjoittama nuorille suunnattu jännitysromaani, joka julkaistiin vuonna 2005. Sen on kustantanut WSOY.

## Juoni
Porvoolaiset Aaro, 14, ja Niko, 18, pyörittävät laitonta ketjukirjebisnestä sähköpostin kautta. Eräänä päivänä he saavat kiristyskirjeen tuntemattomalta henkilöltä, jossa vaaditaan maksamaan kaksituhatta euroa tai kiristäjä ilmiantaa pojat poliisille. Pojat tapaavat kiristäjän eli Marco Harjun Helsingissä ja antavat rahat hänelle. Hetkeä myöhemmin he päättävät hankkia rahat takaisin.

Kiristäjä osoittautuu vain Suomen välittäjäksi suuremmassa huumekaupassa, jota johtaa sveitsiläinen Antonio Mendel Genevenjärveltä käsin. Mendelin alaisena toimii Suomessa ryhmä kokeneita miehiä, jotka hoitavat operaatio Pimeän pyöveliä.

Pimeän pyöveli on myös elokuvaprojekti. Se on peiteoperaatio huumelastin salakuljetukselle Kotkassa. Vaikka pojat saavat ketjukirjebisneksestä jopa 400 euroa päivässä, silti Niko värväytyi elokuvaan 2&nbsp;000 euron takaisin saamiseksi.

Kotkassa Aaro tajuaa, että kuvausryhmän työskentely on epätavallisen huonoa. Hän alkaa epäillä kuvausryhmää huijareiksi. Pojat seuraavat autoa, joka kuljettaa mukanaan laivasta saatua lastia. Se ajaa kalatehtaalle Venäjän rajan lähelle, jossa ”purkitetaan” huumeita säilyketölkkeihin. Siellä pojat luulevat kyseessä olevan rahanväärennös, ja he lähtevät seuraamaan autoa, joka ajaa Norjan Lappiin Skibotniin. Miehet, joita Aaro ja Niko seuraavat, yöpyvät motelli Saanassa, jonne myös pojat menevät.

Matkalla Skibotniin Aaro ja Niko lähestyvät Norjan rajaa. Aaro jää pois kyydistä ja Niko ajaa tulliin. Niko jää kiinni huumeiden salakuljetuksesta, kun he olivat ottaneet huumepurkin rikollisilta. Kirjan lopussa salakuljettajat kaappaavat Aaron Norjan Lapissa. He lähtevät lentämään helikopterilla öljynporauslautalle tankkaamaan, jossa kuitenkin Aaro karkaa ja hälyttää apua. Lautan johtaja soittaa poliisit paikalle ja salakuljettajat jäävät kiinni.

## Lähteet

## Aiheesta muualla
* Kirjan esittely WSOY:n sivuilla
* Maria Loikkanen: Pimeän pyöveli. Uusi Nainen nettikirjakahvila 7/2005.
Jari Torkki

**Jari Kaarlo Torkki** (s. 11. elokuuta 1965 Hinnerjoki) on suomalainen uransa lopettanut jääkiekkoilija. Pelipaikaltaan hän oli laitahyökkääjä.

Torkki aloitti uransa miesten tasolla kaudella 1981–1982 Rauman Lukon paidassa SM-liigassa. Chicago Black Hawks varasi hänet NHL:ään  varaustilaisuuden kuudennella kierroksella numerolla 115. Torkki pelasi Lukossa vuoteen 1988. Hän pelasi 1987 MM-kilpailuissa ja 1988 olympialaisissa, mistä saavutuksena oli olympiahopea. Syksyllä 1988 Torkki siirtyi Pohjois-Amerikkaan, mutta ei päässyt kauden aikana pelaamaan NHL:ässä kuin neljä ottelua. Kausi sujui pääasiassa IHL:ssä Saginaw Hawksissa. Seuraavan kauden hän pelasi myös IHL:ssä, tällä kertaa Indianapolis Icessa.

Kauden jälkeen hän palasi syksyllä 1990 Lukkoon, jossa pelasi vuoteen 1996 saakka. Vuonna 1996 hän siirtyi pelaamaan Saksaan, jossa pelasi kaksi kautta. Tämän jälkeen hän pelasi Italiassa kauteen 2001–2002 saakka. Saman kauden aikana hän siirtyi vielä Britanniaan, mutta lopetti uransa keväällä 2002. Uransa aikana Torkki teki SM-liigan runkosarjassa 453 ottelussa 210 maalia ja 215 syöttöä eli yhteensä 425 tehopistettä. Pudotuspeleissä tehot olivat 39 ottelussa 11 maalia ja 5 syöttöä eli yhteensä 16 tehopistettä.

Torkin veli Sami on myös liigakiekkoilija.

## Tilastot

## Lähteet

## Aiheesta muualla
* 
* Torkki legendsofhockey.netissä
* Torkki hockeydraftcentral.comissa
* Jari Torkki nhlfinns.com:ssa
Manado

**Manado** eli **Menado** on kaupunki Indonesiassa. Se sijaitsee Sulawesin saarella ja on Pohjois-Sulawesin provinssin pääkaupunki. Kaupunki sijaitsee Manadonlahden rannikolla ja on vuoristoisen alueen ympäröimä. Kaupungissa asui vuoden 2019 arvion mukaan 432&nbsp;300 asukasta. Manadon kaupungissa ja sen läheisyydessä puhutaan manadonmalaijia, joka on läheistä sukua sekä malaijille että indonesialle.

## Lähteet

## Aiheesta muualla

*
Meroë

**Meroë** on muinainen kaupunki nykyisen Sudanin alueella. Kaupungin rauniot sijaitsevat Niilin itärannalla noin 6,4 kilometriä Kabūshīyahista pohjoiseen.

Meroë oli Kušin valtakunnan eteläinen hallintokeskus noin vuodesta 750 eaa. alkaen. Valtakunnan pääkaupunki siitä tuli noin 590 eaa. kun aiempi pääkaupunki Napata ryöstettiin. Muinaisen Egyptin 25. dynastia vetäytyi luultavasti kaupunkiin vuoden 656 eaa. jälkeen. Meroë kukoisti Kušin pääkaupunkina ja selviytyi esimerkiksi roomalaisten maahantunkeutumiselta. Lopulta kaupunki sortui aksumilaisten hyökkäyksissä 320-lukuun jaa. mennessä.

Meroëssa aloitettiin arkeologiset kaivaukset 1902. Kaupungista on löydetty satamalaituri, palatseja ja Amonin suuri temppeli.

## Lähteet

## Aiheesta muualla
Bawean

**Bawean** on Indonesiaan kuuluva saari Jaavanmerellä. Se sijaitsee noin kaksisataa kilometriä Surabayan kaupungista, Jaavalta pohjoiseen. Saaren asukasluku on noin 70&nbsp;000. Asukkaista suurin osa asuu saaren pääkaupungissa, Sangkapurassa. Loput asuvat pienemmissä kylissä, joita on ympäri saarta. Saaren kieli on virallisesti indonesia, mutta monet asukkaat puhuvat saaren alkuperäistä murretta, joka on läheistä sukua maduralle. Suurin osa väestöstä on muslimeita.

Saarella elää kotoperäinen hirvieläinlaji, baweanhirvi, jota ei tavata missään muualla.

## Lähteet
Kauppakeskus Kapteeni

**Kauppakeskus Kapteeni** on Oulussa Oulunsalon kaupunginosassa, samannimisen entisen kunnan alueella sijaitseva kauppakeskus. 

Se avattiin vuonna 2005. Keskuksen on suunnitellut arkkitehtitoimisto Arkkitehdit Tommila Oy. Keskus sijaitsee vilkkaasti liikennöidyn Lentokentäntien ja Karhuojantien risteyksen lähettyvillä noin kilometrin päässä Oulun lentoasemalta. Vuonna 2014 siellä oli 16 liikettä sekä Oulun kaupunginkirjastoon kuuluva Oulunsalon sivukirjasto, aiemmin Oulunsalon kunnankirjasto.

## Lähteet
Beeld

**Beeld** on Etelä-Afrikan tasavallassa julkaistava sanomalehti, joka perustettiin vuonna 1974. Lehden uutiset ovat afrikaansiksi ja se on Etelä-Afrikan suurin afrikaansinkielinen sanomalehti. Lehden slogan on "Jou wêreld, Jou koerant" ("Sinun maailmasi, sinun sanomalehtesi"). 

## Aiheesta muualla
*Beeld
Clandestino

**Clandestino** on Manu Chaon levy, joka julkaistiin syksyllä 1998. Se on ensimmäinen Chaon soololevy ja sekoitus espanjan-, portugalin-, ranskan-, ja englanninkielisiä kappaleita. Levystä on Amerikassa myynnissä Ark21:n  painos ja Euroopassa Virgin Francen painos.

## Ulkoasu
### Virgin Francen painos
Etukannessa on Manu Chao. Takana on keltaisella pohjalla iso punainen aurinko, jossa on sotkuisella mustalla tekstillä kappaleiden nimiä ja päällä lukee mustalla "Manu Chao" ja sen alapuolella turkoosilla "Clandestino". CD-levyllä on oranssinpunainen monisäteinen aurinko.

### Ark21:n painos
Etukansi on sama kuin Virgin Francessa, mutta takapuolella pieni punainen aurinko keltaisella pohjalla, jossa kirjoitus on vähemmän sotkuista kuin toisessa versiossa. Takakannen kuvan päällä on Ark:in "tuoteseloste". CD-levyllä on aurinko, jossa on punaista ja vihreää. Tekstilipuke eroaa paljon Virgin Francen painoksesta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
#
Pine Bluff

**Pine Bluff** on Yhdysvaltain keskilännessä sijaitsevan Arkansas'n osavaltion kuudenneksi suurin kaupunki. Sen pinta-ala on 121,3 km² (vettä 3,2 km²) ja asukasluku 55 085 (). Asukkaista 32% on valkoisia ja 66% mustia. Kaupunki on perustettu vuonna 1819 ja siellä sijaitsee yksi Yhdysvaltain vanhentuneiden kemiallisten aseiden varastoista.

## Lähteet

## Aiheesta muualla
Aleksandr Medved

**Aleksandr Vasiljevitš Medved** (, ; 16. syyskuuta 1937 – 2. syyskuuta 2024) oli valkovenäläinen vapaapainija. Aktiiviaikoinaan hän edusti Neuvostoliittoa.

Medved aloitti painin harrastamisen vuonna 1957. Hän voitti uransa aikana kolme olympiakultaa, seitsemän maailmanmestaruutta ja kolme Euroopan mestaruutta. Seuratasolla hän edusti Burevestnik Minskiä. Medved vannoi tuomareiden valan 1980 Moskovan olympialaisten avajaisissa. 

Medved on myös valittu painin Hall of Fameen.

## Saavutuksia

*1961 MM-kisat: pronssia (yli 87 kg)
*1962 MM-kisat: kultaa (97 kg)
*1963 MM-kisat: kultaa (97 kg)
*Kesäolympialaiset 1964: kultaa (97 kg)
*1965 MM-kisat: hopeaa (97 kg)
*1966 EM-kisat: kultaa (yli 97 kg)
*1966 MM-kisat: kultaa (97 kg)
*1967 MM-kisat: kultaa (yli 97 kg)
*1968 EM-kisat: kultaa (yli 97 kg)
*Kesäolympialaiset 1968: kultaa (yli 97 kg)
*1969 MM-kisat: kultaa (100 kg)
*1970 MM-kisat: kultaa (100 kg)
*1971 MM-kisat: kultaa (100 kg)
*1972 EM-kisat: kultaa (yli 100 kg)
*Kesäolympialaiset 1972: kultaa (yli 100 kg)

## Lähteet
Sjarhei Lištvan

**Sjarhei Mikalajevitš Lištvan** (, , s. 5. marraskuuta 1970) on valkovenäläinen kreikkalais-roomalaisen tyylin painija.

Lištvan on harrastanut painia vuodesta 1979 lähtien. Hän on 188 senttimetriä pitkä ja painaa 101 kilogrammaa. Seuratasolla hän edustaa Minskin Dynamoa. Hänen parhaimmat saavutuksensa ovat kolme Euroopan mestaruutta. Lisäksi hän on voittanut monia himmeämpiä arvokisamitaleita.

## Arvokisasaavutuksia
*Kesäolympialaiset 2004: 12. sija (96 kg)
*2004 EM-kisat: hopeaa (96 kg)
*2002 MM-kisat: 24. sija (96 kg)
*2002 EM-kisat: hopeaa (96 kg)
*2001 MM-kisat: 17. sija (97 kg)
*2001 EM-kisat: 10. sija (130 kg)
*Kesäolympialaiset 2000: 9. sija (97 kg)
*2000 EM-kisat: kultaa (97 kg)
*1999 MM-kisat: 19. sija (97 kg)
*1998 MM-kisat: 21. sija (97 kg)
*1998 EM-kisat: kultaa (97 kg)
*Kesäolympialaiset 1996: hopeaa (100 kg)
*1996 EM-kisat: kultaa (100 kg)
*1995 MM-kisat: 8. sija (100 kg)
*1995 EM-kisat: pronssia (100 kg)
*1994 MM-kisat: 4. sija (100 kg)
*1994 EM-kisat: 4. sija (100 kg)
*1993 EM-kisat: 4. sija (90 kg)
Sudbury-kraatteri

**Sudbury-kraatteri** on Ontariossa, Kanadassa oleva alun perin noin 200&nbsp;km:n läpimittainen kraatteri, jonka ikä on noin 1,8 miljardia eli 1&nbsp;800 miljoonaa vuotta. On löydetty todisteita, että toisin kuin on aiemmin luultu, niin kraatteri on komeetan eikä meteoriitin tekemä. Kraatterista näkyy enää vain pieni osa; geologiset tapahtumat ovat hävittäneet siitä suuren osan pois, mikä on tyypillistä hyvin vanhoille kraattereille. Kraatteri on toiseksi suurin maailmassa ja kooltaan se on noin 62 km pitkä, 30 km leveä ja 15 km syvä.

Nasa on käyttänyt aluetta 1970-luvulla harjoitusalueena kuuhun lähteville astronauteille. Alueen mineraaleja on hyödynnetty jo tuhansia vuosia, mutta isomman mittakaavan kaivostoiminta alkoi 1800-luvun loppupuolella. Kaivokset saastuttivat alueen rikkidioksidilla ja metalleilla, mutta viime vuosikymmeninä alueen maa- ja vesialueita on yritetty kunnostaa. 

## Lähteet

## Aiheesta muualla

* Comet Strike to Blame for Canada's Iconic Sudbury Basin
Aerobiologia

**Aerobiologia** on biologian osa-alue, joka tutkii kaikkea ilmavirtausten mukana passiivisena lentävää eloperäistä materiaa kuten bakteereita, sieni-itiöitä, pieniä hyönteisiä ja siitepölyä. Tunnetuin käytännön sovellus ovat allergisille suunnatut siitepölyennusteet, joita Suomessa tekee Turun yliopiston aerobiologian tutkimusryhmä.

Aerobiologialla on yhteyksiä lääketieteeseen sekä ilmatieteeseen.

## Lähteet
Aga Khan

**Aga Khan** () on perinnöllinen arvonimi, joka kuuluu ismailiittišiiojen nizari-lahkon imaamille eli hengelliselle johtajalle. Etymologisesti nimike yhdistää turkkilaisen sotilasarvon *agha* ja turkkilaisten ja mongolien käyttämän johtajan arvonimen kaani.

Mongolien sotaretkistä aina 1700-luvun puoleen väliin saakka Aga Khanit pysyttelivät poissa julkisuudesta, mutta alkoivat sittemmin toimia aktiivisesti ensin Persian ja sitten Brittiläisen Intian politiikassa uskonnollisen johtajan roolinsa rinnalla. Ensimmäisenä arvonimen antoi Aga Hasan Ali Shahille Persian šaahi Fath Ali vuonna 1818.

## Luettelo Aga Khaneista
Viidellä ismāʿīli-imamilla on ollut tämä arvonimi:

* Aga Khan I&nbsp;– Hasan Ali Shah Maallati (1804–1881), nizari-ismailiittien 46. imaami (1817–1881)
* Aga Khan II&nbsp;– Shah Ali Shah (noin 1830–1885), nizari-ismailiittien 47. imaami (12. huhtikuuta 1881 – elokuu 1885)
* Aga Khan III&nbsp;– Sir Sultan Mohammed Shah (1877–1957), nizari-ismailiittien 48. imaami (17. elokuuta 1885 – 11. heinäkuuta 1957)
* Aga Khan IV&nbsp;– Prinssi Shah Karim Al Husseini (1936–2025), nizari-ismailiittien 49. imaami (11. heinäkuuta 1957 – 4. helmikuuta 2025)
* Aga Khan V&nbsp;– Rahim Al-Hussaini (s. 1971), nizari-ismailiittien 50. imaami (4. helmikuuta 2025–)

## Lähteet
God Bless Our Homeland Ghana

**God Bless Our Homeland Ghana** (”Jumala siunatkoon kotimaatamme Ghanaa”) on Ghanan kansallislaulu. Laulun on säveltänyt ja sanoittanut Philip Gbeho. Laulu julistettiin kansallislauluksi Ghanan itsenäistyttyä vuonna 1957. Laulun sanoja muokattiin sotilasvallankaappauksen jälkeen vuonna 1966.

## Sanat

**englanninkieliset sanat **

:God bless our homeland Ghana
:And make our nation great and strong,
:Bold to defend forever
:The cause of Freedom and of Right;
:Fill our hearts with true humility,
:Make us cherish fearless honesty,
:And help us to resist oppressors’ rule
:With all our will and might evermore. 

:Hail to thy name, O Ghana,
:To thee we make our solemn vow:
:Steadfast to build together
:A nation strong in Unity;
:With our gifts of mind and strength of arm,
:Whether night or day, in the midst of storm,
:In every need, whatever the call may be,
:To serve thee, Ghana, now and evermore.

:Raise high the flag of Ghana
:And one with Africa advance;
:Black star of hope and honor
:To all who thirst for liberty;
:Where the banner of Ghana free flies,
:May the way to freedom truly lie;
:Arise, arise, O sons of Ghanaland,
:And under God march on for evermore!

**suomenkieliset sanat**

:Jumala siunatkoon kotimaatamme Ghanaa
:ja tehköön kansakunnastamme suuren ja vahvan
:puolustamaan aina urheasti
:vapautta ja oikeutta.
:Täytä sydämemme oikealla nöyryydellä,
:auta meitä varjelemaan pelotta rehellisyyttä
:ja auta meitä vastustamaan sortajan hallintoa
:kaikella tahdollamme ja voimallamme, aina.

:Tervehdys nimellesi, oi Ghana,
:sinulle vannomme juhlallisen valamme:
:Rakennamme uskollisesti yhdessä
:voimakkaan ja yhtenäisen kansakunnan.
:Mielemme lahjoilla ja käsivarsiemme voimalla
:öin ja päivin, myrskynkin keskellä,
:jokaisessa ahdingossa, minne kutsu käykin,
:palvelemme sinua, Ghana, nyt ja aina!

:Nostakaa korkealle Ghanan lippu
:ja käykää eteenpäin yhdessä Afrikan kanssa.
:Toivon ja kunnian musta tähti
:kaikille, jotka janoavat vapautta.
:Siellä, missä Ghanan lippu hulmuaa vapaasti
:olkoon todellinen tie vapauteen.
:Nouskaa, nouskaa, oi Ghanan pojat
:ja marssikaa Jumalan johtamina iankaikkisesti!

## Lähteet
* Metrolyrics – Ghana Anthem Text Lyrics
The Freethinker

**The Freethinker** on brittiläinen sekulaarihumanistinen aikakauslehti, jonka perusti G. W. Foote vuonna 1881. Se on maailman vanhin edelleen ilmestyvä niin sanottua vapaa-ajattelua kannattava julkaisu. Lehden päätoimittaja on vuodesta 1998 ollut Barry Duke.

Lehden linja on aina ollut ateistinen ja uskonnonvastainen. Vaikka lehti on ollut suurimman osan historiastaan läheisessä yhteydessä National Secular Societyyn (NSS:n puheenjohtajat ja pääsihteerit ovat usein toimineet *Freethinkerin* päätoimittajina), lehti on itsenäinen eikä ole koskaan ollut NSS:n julkaisema.

Osaksi *The Freethinker* -lehdessä joulunumerossa 1882 julkaistujen uskonnonvastaisten pilapiirrosten vuoksi Foote tuomittiin jumalanpilkasta vuoden vankeuteen ja pakkotyöhön.

## Päätoimittajat
*The Freethinker* -lehden päätoimittajat vuodesta 1881 alkaen:
*G. W. Foote, 1881–1915 (Footen vankeuden aikana vuonna 1883 lehteä toimitti Edward Aveling)
*Chapman Cohen, 1915–1951
*F. A. Ridley, 1951–1954
*Komitea, johon kuuluivat F. A. Hornibrook, Bayard Simmons ja G. H. Taylor 1954–1957?
*Colin McCall tuli Simmonsin tilalle 1957 ja päätoimittajaksi 1965
*David Tribe, 1966–1966
*Kit Mouat, 1966–1967
*David Collis, 1967
*Karl Hyde, marraskuu 1967 – elokuu 1968
*David Reynolds, 1968–1970
*William McIlroy, 1970–1971
*Nigel Sinnott, 1972–1973
*Christopher Morey, 1973–1974
*William McIlroy, 1975–1976
*Jim Herrick, 1977–1981
*William McIlroy, 1981–1993
*Peter Brearey, 1993–1998
*Barry Duke, 1998–

## Kirjallisuutta
*Herrick, Jim (1982). *Vision and Realism: A Hundred Years of The Freethinker*. London: GW Foote & Co. 
*Marsh, Joss (1998). *Word crimes: blasphemy, culture, and literature in nineteenth-century England*. University of Chicago Press. 

## Aiheesta muualla
* The Freethinker -lehden kotisivut
Luettelo rikosoikeudellisen vastuun ikärajoista eri maissa

Tämä on luettelo rikosoikeudellisen vastuun ikärajoista eri maissa.

* Alankomaat: 12
* Algeria: 13
* Argentiina: 16
* Bangladesh: 7
* Belgia: 18
* Egypti: 15
* Espanja: 14
* Etelä-Afrikka: 10
* Etelä-Korea: 12
* Etiopia: 9
* Filippiinit: 9
* Indonesia: 8
* Intia: 7
* Iran: tytöillä 9, pojilla 15
* Islanti: 15
* Israel: 13
* Italia: 14
* Itävalta: 14
* Japani: 12
* Kanada: 12
* Kenia: 8
* Kiina: 14
* Kreikka: 12
* Luxemburg: 18
* Marokko: 12
* Nepal: 10
* Nigeria: 7
* Norja: 15
* Portugali: 16
* Puola: 13
* Ranska: 13
* Ruotsi: 15
* Saksa: 14
* Sudan: 7
* Suomi: 15
* Tansania: 7
* Tanska: 14
* Thaimaa: 10
* Turkki: 12
* Uganda: 12
* Ukraina: 14
* Uusi-Seelanti: 10
* Valko-Venäjä: 14
* Venäjä: 14
* Vietnam: 14
* Viro: 14
* Yhdistynyt kuningaskunta: 10
* Yhdysvallat: Ikäraja vaihtelee osavaltioittain. Alle 16-18-vuotiaat tuomitaan nuorisotuomioistuimessa. Useimmissa osavaltioissa vakavista rikoksista sama tuomiokäytäntö sekä lapsilla että aikuisilla (esimerkiksi murhat ja jengirikollisuus).

## Lähteet
* http://www.aic.gov.au/publications/tandi/ti181.pdf 
* http://www.unicef.org/pon97/p56a.htm
L’Abidjanaise

**L’Abidjanaise** () on Norsunluurannikon tasavallan kansallislaulu ja yksi kansallissymboleista. Se otettiin käyttöön maan itsenäistyttyä vuonna 1960 säädetyn lain nojalla, ja vuonna 2016 sen asema kansallislauluna kirjattiin maan perustuslakiin. Laulu on saanut nimensä maan entisestä pääkaupungista, Abidjanista. Laulu on otettu käyttöön vuonna 1960, ja se säilytti asemansa, vaikka pääkaupunkina nykyään onkin Yamoussoukro.

*L’Abidjanaisen* sävelsivät Pierre Pango ja Pierre-Marie Coty. Laulua pidettiin pitkään Mathieu Ekran sanoittamana, mutta vuonna 2010 emerituspiispa Pierre-Marie Coty ilmoittautui oikeaksi sanoittajaksi. Inspiraatiota vasta itsenäistyneen maan kansallislauluksi haettiin Ranskan *[[Marseljeesi|Marseljeesista]]*.

## Ranskankieliset sanat

:Salut ô terre d’espérance; 
:Pays de l’hospitalité.
:Tes légions remplies de vaillance
:Ont relevé ta dignité.

:Tes fils, chère Côte d’Ivoire,
:Fiers artisans de ta grandeur,
:Tous rassemblés pour ta gloire
:Te bâtiront dans le bonheur.

:Fiers Ivoiriens, le pays nous appelle.
:Si nous avons dans la paix ramené la liberté,
:Notre devoir sera d’être un modèle
:De l’espérance promise à l’humanité,
:En forgeant, unie dans la foi nouvelle,
:La patrie de la vraie fraternité.
Lähde:

### Käännös

:Terve sinulle, toivon maa,
:vieraanvaraisuuden maa.
:Sinun urheat legioonasi
:ovat palauttaneet arvokkuutesi.

:Rakas Côte d’Ivoire, sinun poikasi,
:sinun suuruutesi ylpeät rakentajat,
:kaikki yhteen tulleina kunniasi tähden,
:rakentavat sinut onnellisina.

:Ylpeät ivoiriaanit, maa kutsuu meitä.
:Jos olemme ennallistaneet vapauden rauhassa,
:on meidän oltava esimerkki
:ihmiskunnalle luvatusta toivosta,
:ja luoda, uuden uskon yhdistäminä,
:todellisen veljeyden isänmaa. 

## Lähteet
Michael Mann (elokuvaohjaaja)

**Michael Kenneth Mann** (s. 5. helmikuuta 1943 Chicago, Illinois) on yhdysvaltalainen elokuvaohjaaja, -käsikirjoittaja ja -tuottaja.

Mann opiskeli Wisconsinin yliopistossa vuoteen 1965 asti ja suoritti sitten tutkinnon Lontoon kansainvälisessä elokuvakoulussa 1967. Hän vietti valmistumisensa jälkeen seitsemän vuotta Isossa-Britanniassa ja muutti sitten takaisin Yhdysvaltoihin. Aluksi hän kirjoitti televisiosarjoihin kuten *Vega$* ja *[[Starsky ja Hutch]]*. Mannin ensimmäinen pitkä elokuva oli televisioelokuva *Veren maku suussa* (*The Jericho Mile*, 1979). Nykyään hänen tunnetuin televisiosarjansa on *[[Miami Vice]]*, jonka tuottajana hän toimi.

Mannin elokuvia on tullut verrattain harvakseltaan muutaman vuoden välein. Elokuvat ovat olleet huolellisia töitä ja useimmat niistä ovat hyvinkin arvostettuja kuten *[[Viimeinen mohikaani (vuoden 1992 elokuva)|Viimeinen mohikaani]]* (*The Last of the Mohicans*, 1992), *[[Heat – ajojahti]]* (1995) ja *[[Collateral – väärä aika, väärä paikka]]* (2004).

## Valikoitu filmografia
* *[[Veren maku suussa]]* (*The Jericho Mile*, 1979) televisiolle
* *[[Suurkaupungin lait]]* (*Thief*, tunnetaan myös nimellä *Violent Streets*, 1981)
* *[[Paholaisen pesä]]* (*The Keep*, 1983)
* *[[Psykopaatin jäljillä]]* (*Manhunter*, tunnetaan myös nimellä *Red Dragon: The Pursuit of Hannibal Lecter*, 1986)
* *[[Viimeinen mohikaani (vuoden 1992 elokuva)|Viimeinen mohikaani]]* (*The Last of the Mohicans*, 1992)
* *[[Heat – ajojahti]]* (*Heat*, 1995)
* *[[The Insider – sisäpiirissä]]* (1999)
* *[[Ali (elokuva)|Ali]]* (2001)
* *[[Collateral – väärä aika, väärä paikka]]* (2004)
* *[[Miami Vice (elokuva)|Miami Vice]]* (2006)
* *[[Public Enemies]]* (2009)
* *[[Blackhat]]* (2015)

## Lähteet
Aurora (Colorado)

**Aurora** on Yhdysvaltain keskilännessä sijaitsevan Coloradon osavaltion kolmanneksi suurin kaupunki. Sen pinta-ala on 369,7 km² (vettä 0,2 km²) ja asukasluku 323 348 (2009). Asukkaista 69 % on valkoisia ja 13,5 % mustia, lisäksi 20 %:lla asukkaista on latinoverta. Kaupunki on perustettu vuonna 1891, silloin sen nimenä oli Fletcher. Kaupungin nimi vaihdettiin Auroraksi vuonna 1907.

## Lähteet

## Aiheesta muualla
Jalasjärven lukio

**Jalasjärven lukio** on Jalasjärvellä Valtatie 3:n varrella sijaitseva lukio. Jalasjärven lukio on osa Jalasjärven koulukeskusta, jossa toimii myös peruskoulu (luokat 1&ndash;9). 

Jalasjärven lukiossa opiskelee 110&ndash;120 opiskelijaa. Jokaisella vuosiluokkatasolla on kaksi ohjausryhmän. Pääosa opiskelijoista tulee lukioon Jalasjärveltä. Karviasta ja Kurikasta on tullut harvakseltaan joitain opiskelijoita. Kevään 2021 yhteisvalinnassa Jalasjärven lukioon haki ensisijaisesti 25 opiskelijaa, mikä on ennätyksellisen alhainen hakijamäärä.

Lukiossa työskentelee 15 opettajaa (2019). Yläkoulujen kanssa yhteisiä opettajia on kuusi. Lukiolla on rehtori ja koulusihteeri. Kuraattori on yhteisesti kaupungin toisen asteen palveluksessa. Opinto-ohjaus on yhteinen Jalasjärven yläkoulun kanssa. Psykologi- ja terveydenhoitopalvelut ovat yhteiset perusopetuksen kanssa. 

Opetussuunnitelman edellyttämien erityisopettajapalvelujen kehittäminen on vielä kesken. 

Jalasjärven lukio kuuluu EP:n Opinlakeusverkostoon.

Jalasjärven lukio on luokaton lukio, joten sen voi suorittaa 2&ndash;4 vuodessa. Suurin osa opiskelijoista suorittaa opinnot perinteisesti kolmessa vuodessa. Opiskelija päättää itse, mitä kursseja hän suorittaa lukuvuoden aikana, joten kokonaiskurssimäärä (vähintään 75 kurssia) kerääntyy luokattoman lukion hengessä. Kaksoistutkintoa opiskelevat ovat harvinaisia. 

Jalasjärven lukiossa on yhdeksän luokkatilaa. Yksi luokkatiloista, opintoaula, toimii opiskelijoiden käytössä mm. verkko-opiskelutilana ja kirjastona. Opintoaula valmistui vuonna 2006. Lisäksi lukio käyttää yläkoulun ja alakoulun tiloja, erityisesti musiikkiluokkaa ja liikuntasalia. Yläkoulun vanha liikuntasali on hyvä ylioppilaskirjoitustila. Erityisesti sähköisten kirjoitusten käyttöönoton myötä salin merkitys on korostunut. Kuitenkin nyt, kun vanha sali sekä yläasteen rakennuksia puretaan, tehdään ylioppilaskirjoitukset joko uudessa salissa tai lukion tiloissa.

## Historiaa
* yksityinen yhteiskoulu (oppikoulu) perustettiin Jalasjärvelle 1943
* Jalasjärven yhteiskouluun perustettiin lukio vuonna 1960
* ensimmäiset ylioppilaat valmistuivat oppikoulusta 1963
* Jalasjärven lukion nykyiset toimitilat valmistuivat vuonna 1994
Vuodesta 2016 koulutuksen järjestäjänä on toiminut Kurikan kaupunki.  Jalasjärven kunnan ja Kurikan kaupungin kuntaliitos toteutui 1.1.2016.

**Lukion rehtorit:**

Rauha Erjala 1960–1969

Martti Heikkilä 1969–1994

Juhani Hämeenniemi 1995–2009

Minna Vanhamäki 2009–2014

Jouko Peltonen 2014–2018

Vs. Matti Yrjänä 2018–2019

Hannu Mäkynen 2019– 

## Lähteet

## Aiheesta muualla
*Jalasjärven lukio Kurikan koulusivustolla
*Rintala, Terhi: *Ei koulua vaan elämää varten : Jalasjärven lukio 1963–2013*. Jalasjärven kunta, 2013. .
Fjodor Abramov

**Fjodor Aleksandrovitš Abramov** (; 29. helmikuuta 1920 Verkola lähellä Arkangelia &ndash; 14. toukokuuta 1983 Leningrad) oli venäläinen kirjailija ja kirjallisuuskriitikko. Hänen työnsä keskittyi venäläisen talonpoikaisluokan kurjien olojen kuvaamiseen. Hän oli kotoisin Arkangelin läheltä, ja kuvasi teoksissaan nimenomaan pohjoisen ankaria oloja.

Neuvostoaikoina Abramovia rangaistiin useasti valtion politiikan vastaisesta kirjoittelusta. Osa 1960-luvulla kirjoitetuista teoksista julkaistiin vasta glasnostin aikana 1980-luvulla. Nykyisin häntä pidetään "Venäjän uuskonservatiivisen filosofian perustajana".

Time-lehdessä ilmestyi vuonna 1963 arvostelu, jossa verrattiin Aleksandr Solženitsynin teoksia muihin venäläisiin, ja todettiin Abramovin olevan kirjoittajana poliittisesti rohkea mutta kaunokirjallisesti tylsä.

## Kirjallinen tuotanto
Suomennokset ilmestyneet tekijänimellä Fedor Abramov.
* *Bratja i sjostri*, 1958
* *Kaksi talvea ja kolme kesää* (*Dve zimy i tri leta*, 1968). Suom. Ulla-Liisa Heino. Kirjayhtymä, 1976. Sarja: Neuvostokirjallisuutta 
* *Teitä ja risteyksiä* (*Puti-pereputj*, 1973). Suom. Ulla-Liisa Heino. Kirjayhtymä, 1978. Sarja: Neuvostokirjallisuutta 
* *Koti* (*Dom*, 1978). Suom. Ulla-Liisa Heino. Kirjayhtymä 1979. Sarja: Neuvostokirjallisuutta  (Alkuteos ilmestynyt aikakauskirjassa Novyj mir n:o 12, 1978.)

## Lähteet
Akun tehdas (albumi)

**Akun tehdas** on suomalaisen rockyhtyeen Eppu Normaalin kolmas albumi vuodelta 1980. Levyn on tuottanut yhtyeen kitaristi Pantse Syrjä.
Albumi sisältää muun muassa kappaleet ”Suomi-ilmiö”, ”Akun tehdas” ja ”Puhtoinen lähiöni”. Albumi muutti yhtyeen suuntaa punkista kohti uuden aallon musiikkia.
 
Albumin nimi juontuu Creedence Clearwater Revival -yhtyeen levystä *[[Cosmo’s Factory]]*, joka sekin oli nimetty yhtyeen rumpalin mukaan. Myös kansikuva on saanut kyseisestä levystä vaikutteita.

## Kappaleet
# 
# 
# 
# 
# 
# 
# 
# 
# 
# 
# 

## Singlet
* ”Puhtoinen lähiöni” / ”Suuri ja mahtava” joulukuu, 1979

## Kokoonpano

*Martti Syrjä (laulu)
*Pantse Syrjä (kitara, taustalaulu)
*Juha Torvinen (kitara, laulu (kappale 10)
*Mikko Nevalainen (basso)
*Aku Syrjä (rummut)
*Mikko Saarela (basso (kappale 5)

## Lähteet
Aleksandr Pavlov

**Aleksandr Pavlov** (s. 9. heinäkuuta 1973) on valkovenäläinen kreikkalais-roomalaisen tyylin painija.

Pavlov on 154 senttimetriä pitkä ja painaa 57 kilogrammaa. Seuratasolla hän edustaa Profsojuz Grodnoa. Hän on saavuttanut hopeaa olympia-, EM- ja MM-kisoista.

## Arvokisasaavutuksia
*2000 EM-kisat: 17. sija (54 kg)
*1999 EM-kisat: 21. sija (54 kg)
*Kesäolympialaiset 1996: hopeaa (48 kg)
*1996 EM-kisat: 5. sija (48 kg)
*1996 MM-kisat: 6. sija (48 kg)
*1995 EM-kisat: 4. sija (48 kg)
*1994 MM-kisat: hopeaa (48 kg)
*1994 EM-kisat: 9. sija (48 kg)
*1992 EM-kisat: hopeaa (48 kg)
Gustavo Santaolalla

**Gustavo Santaolalla** (s. 1952 El Palomar, Argentiina) on argentiinalainen kahdesti Oscarilla palkittu muusikko, tuottaja ja säveltäjä, jonka musiikkityyli yhdistelee usein rockin, soulin, sekä Latinalaisen Amerikan ja Afrikan kansanmusiikin aineksia. 

Santaolallan musiikkiura alkoi vuonna 1967 hänen ollessaan 16-vuotias, kun hän oli perustamassa Arco Iris -nimistä yhtyettä, joka oli ensimmäisiä rockin ja Latinalaisen Amerikan kansanmusiikin yhdistäviä yhtyeitä. Hän kuitenkin jätti yhtyeen vuonna 1975.

Vuotta myöhemmin Santaolalla kokosi Soluna-nimisen yhtyeen, jossa hän soitti yhdessä pianistin, laulaja Alejandro Lernerin ja silloisen tyttöystävänsä Monica Campinsin kanssa. Yhtye levytti ainoan albuminsa *Energia Natural* vuonna 1977. Santaolalla lähti Los Angelesiin, jossa hän omaksui rock and rollin, ja soitti Wet Picnic -yhtyeessä.

Santaolalla on levyttänyt kolme albumia sooloartistina. Hänen ensimmäinen levynsä *Santaolalla* (1982) yhdisteli 1980-luvun tyyliä rockiin. Toinen albumi *Gas* julkaistiin vuonna 1995, ja viimeisin albumi *Ronroco* vuonna 1998. 

1990-luvun lopulla Santaolalla alkoi keskittyä elokuvamusiikkiin. Hän teki musiikkia esimerkiksi elokuviin *[[Amores perros]]*, *[[21 grammaa]]*, *[[Moottoripyöräpäiväkirja (elokuva)|Moottoripyöräpäiväkirja]]* ja *[[Babel (elokuva)|Babel]]*. Hänen tunnetuin tuotoksensa on vuonna 2005 ilmestyneen elokuvan *[[Brokeback Mountain]]* musiikki, josta hän sai Oscar-palkinnon. Elokuvan soundtrackiltä löytyvä kappale *A Love That Will Never Grow Old* voitti myös parhaan kappaleen Golden Globen. Santaolalla nappasi toisen Oscar-voittonsa loppuvuodesta 2006 ilmestyneen *[[Babel (elokuva)|Babel]]*-elokuvan musiikista.

## Diskografia
### Studioalbumit
* 
* 
* 

### Elokuvasävellykset

* *[[Amores perros]]* (2000)
* *[[11'09*01 – September 11]]* (osa ”Mexico”, 2002)
* *21 grammaa* (2003)
* *Moottoripyöräpäiväkirja* (2004)
* *Salinas grandes* (TV-elokuva, 2004)
* *Rendezvous* (lyhytelokuva, 2004)
* *Brokeback Mountain* (2005)
* *North Country* (2005)
* *Babel* (2006)
* *Linha de Passe* (2008)
* *I Come with the Rain* (2009)
* *The Sun Behind the Clouds: Tibet's Struggle for Freedom* (dokumentti, 2010)
* *Nanga Parbat* (2010)
* *Rolling with Stone* (dokumentti, 2010)
* *Biutiful* (2010)
* *Les yeux de sa mère* (2011)
* *I’m Alright* (lyhytelokuva, 2011)
* *Eva de la argentina* (2011)
* *Matkalla* (2012)
* *El ocaso del Macá Tobiano* (lyhytdokumentti, 2012)
* *Néstor Kirchner, la película* (dokumentti, 2012)
* *Perhe – August: Osage County* (2013)
* *Wild Tales* (2013)
* *Manolon lumoava matka* (2014)
* *Gran Chaco* (dokumentti, 2014)
* *Two Forty-Six* (2015)
* *Borrowed Time* (lyhytelokuva, 2015)


===Televisiosävellykset===
* *Hell on Wheels* (tunnuskappale, 2011–)
* *Jane the Virgin* (tunnuskappale, 2014–)
* *Making a Murderer* (dokumenttisarja; teemat, 2015)
* *The Last of Us* (2023)

===Videopelit===
* *The Last of Us* (2013)
* *The Last of Us Part II'' (2020)

## Lähteet

## Aiheesta muualla
*
Unescon hyvän tahdon lähettiläs

**UNESCOn hyvän tahdon lähettiläät** ovat julkisuuden henkilöitä,  jotka käyttävät lahjojaan tai kuuluisuuttaan levittämään sanaa Yhdistyneiden kansakuntien kasvatus-, tiede- ja kulttuurijärjestön eli Unescon tavoitteista. Alla joitakin lähettiläitä ja projekteja, joita he erityisesti tukevat:
* Montserrat Caballé &ndash; lapset sodan uhreina
* Claudia Cardinale &ndash; naisten oikeudet
* Vigdís Finnbogadóttir &ndash; kielellinen rikkaus
* Jean Michel Jarre &ndash; nuoriso, suvaitsevaisuus, maailmanperintö
* Nelson Mandela &ndash; ihmisoikeudet
* Pelé &ndash; urheilu huumeidenkäytön ja köyhyyden vastaisena toimintana
* Wole Soyinka &ndash; ihmisoikeudet
* Zurab Tsereteli &ndash; kulttuuriprojektit
* Mstislav Rostropovitš &ndash; taidekasvatus, humanitarismi, kulttuuriperintö

## Katso myös
* UNICEFin hyvän tahdon lähettiläs

## Lähteet
Kulluna lil-watan lil-ula lil-alam

**Kulluna lil-watan lil-ula lil-alam** (”Me kaikki! Isänmaamme, lippumme ja kunniamme puolesta!”) on Libanonin kansallislaulu. Sen on sanoittanut Rachid Nakhlé ja säveltänyt Wadia Sabra. Laulu on esitetty ensi kerran julkisesti 1927.

## Translitteraatio

:Koulluna Lil watan Lil &#8217;Oula Lil Alam,
:Mil &#8217;ou Ayn il Zaman Sayfouna  Wal Qalam,
:Sahlouna Wal jabal - Manbiton Lirrijal
:Kawlouna Wal 'Amal. Fi sabil il Kamal.
:Koullouna Lil  watan Lil &#8217;Oula Lil 'ALam, Koullouna Lil watan.

:Shaykhouna Wal fata 'Inda saout il Watan
:Ousdou GhaBin Mata Sawarat Nalfitan
:Sharkouna Kalbouhou AbaDan Loubnan
:Sanahou RabBouhou Li maDa l Azman
:Koullouna Lil watan Lil &#8217;Oula Lil 'ALam, Koullouna Lil watan.

:Bahrouhou Barrouhou Dourratou  Sharqain
:Rifdouhou Birrouhou Mali &#8216;oul Koutbain
:Ismouhou 'Izzouhou Mounthou Kan al Joudoud
:Majdouhou Arzouhou Ramzouhou Lil khouloud
:Koullouna Lil watan Lil &#8217;Oula Lil 'ALam, Koullouna Lil watan.

## Englantilainen käännös

:Us all! for our nation, for our emblem and glory! 
:Our valor and our writings are the envy of the ages. 
:Our mountains and our valleys, they bring forth stalwart men.
:And to Perfection all our efforts we devote. 
:Us all! For our nation, for our emblem and glory! 

:Our Elders and our children, they await our Country's call, 
:And on the Day of Crisis they are as Lions of the Jungle. 
:The heart of our East is ever Lebanon, 
:May God preserve her until the end of time. 
:Us all! For our nation, for our emblem and glory! 

:The Gems of the East are her land and sea.
:Throughout the world her good deeds flow from pole to pole.
:And her name is her glory since time began. 
:Immortality's Symbol--the Cedar--is her Pride.
:Us all! For our nation, for our emblem and glory!.

## Lähteet

## Aiheesta muualla
*Kuuntele kansallislaulu
Unicefin hyvän tahdon lähettiläät

**Unicefin hyvän tahdon lähettiläät** ovat julkisuuden henkilöitä, jotka pyrkivät levittämään sanaa Yhdistyneiden kansakuntien lastenapujärjestö Unicefin tavoitteista.

Yhdysvaltalainen näyttelijä Danny Kaye oli lähettiläänä vuosikymmeniä. Hän sai myöhemmin muutaman seuraajan, ja 1990-luvulta alkaen lähettiläitä on nimetty useisiin maihin alueellista toimintaa varten. 

## Kansainväliset lähettiläät
### Nykyiset kansainväliset lähettiläät
* Muzoon Almellehan (2017–)
* Amitabh Bachchan (2005–)
* Ishmael Beah (2007–)
* David Beckham (2005–)
* Orlando Bloom (2009–)
* Millie Bobbie Brown (2018–)
* Jackie Chan (2004–)
* Myung-Whun Chung (2008–)
* Danny Glover (2004–)
* Whoopi Goldberg (2003–)
* Maria Guleghina (2009–)
* Priyanka Chopra Jones (2016–)
* Angélique Kidjo (2002–)
* Yuna Kim (2010–)
* Tetsuko Kuroyanagi (1984–)
* Femi Kuti (2002–)
* Ricky Martin (2003–)
* Vanessa Nakate (2022–)
* Liam Neeson (2011–)
* Lionel Messi (2010–)
* Nana Mouskouri (1993–)
* Katy Perry (2013–)
* Vanessa Redgrave (1995–)
* Shakira (2003–)
* Maxim Vengerov (1997–)
* Serena Williams (2011–)
* Lilly Singh (2017–)
Lähde

### Aikaisemmat lähettiläät
* Harry Belafonte
* Berliinin filharmonia (2007–)
* Judy Collins
* Novak Đoković
* Mia Farrow
* Roger Federer
* Danny Kaye (nimettiin 1954, kuoli 1987)
* Sir Peter Ustinov (nimettiin 1969, kuoli 2004)
* Sir Richard Attenborough (nimettiin 1987, kuoli 2014)
* Sir Roger Moore (nimettiin 1991, kuoli 2017)
* Audrey Hepburn (nimettiin 1988, kuoli 1993)
* Johann Olav Koss
* Leon Lai
* Jessica Lange
* Lang Lang
* Youssou N'Dour
* Sebastião Salgado
* Susan Sarandon
* Vendela Thommessen
* George Weah
Lähde

## Suomen lähettiläät
* Susanna Haavisto (nimitetty vuonna 1986)
* Eija Ahvo (1986)
* Katri Helena (1990)
* Iiro Rantala (1993)
* Anna Hanski (1993)
* Jorma Uotinen (1993)
* Eija Vilpas (1993)
* Mikael Rejström (1996)
* Eppu Nuotio (2002)
* Jyrki 69 (2005)
* Iina Kuustonen (2012)
* Jaakko Saariluoma (2014)
Lähde

## Katso myös
* Unescon hyvän tahdon lähettiläs

## Lähteet
Viimeinen mohikaani (vuoden 1992 elokuva)

**Viimeinen mohikaani** (*The Last of the Mohicans*) on Michael Mannin ohjaama yhdysvaltalainen elokuva vuodelta 1992. Se perustuu James Fenimore Cooperin romaaniin *[[Viimeinen mohikaani]]* ja erityisesti sen aiempaan elokuvasovitukseen vuodelta 1936. Elokuvan tarina sijoittuu vuoteen 1757 ja Ranskan ja Ison-Britannian väliseen, suurena siirtomaasotana tunnettuun sotaan (osa seitsenvuotista sotaa) Pohjois-Amerikassa.

## Juoni
Elokuva kertoo viimeisestä mohikaaniheimon jäsenestä, Chingachgookista, hänen pojastaan Uncasista sekä erityisesti Chingachgookin ottopojasta Haukansilmästä. Nämä kolme sekaantuvat sotaan ja brittiläisen everstin tyttäriin, Cora ja Alice Munroon.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa klassisen tarinan ”massiiviseksi, visuaalisesti upeaksi, hätkähdyttävän väkivaltaiseksi ja viihdyttävän toiminnalliseksi” modernisoinniksi ja antaa sille neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa kolme tähteä neljästä samankaltaisin perusteluin.

## Lähteet

## Aiheesta muualla
*
Jeremy Wariner

**Jeremy Wariner** (s. 31. tammikuuta 1984 Irving, Teksas, Yhdysvallat) on yhdysvaltalainen pikajuoksija ja olympiavoittaja. Warinerin päälaji on 400 metrin juoksu.

2004 Ateenan olympialaisissa Wariner voitti olympiakultaa 400 metrillä ja pitkässä viestissä. Samoilta matkoilta hän saavutti kultaa myös 2005 Helsingin MM-kisoista sekä Osakan MM-kisoissa 2007. Osakassa hän voitti 400 metrin maailmanmestaruuden uudella ennätysajallaan 43,45. Berliinin MM-kisoissa 2009 Wariner saavutti 400 metrillä toisen sijan ajalla 44,60 ja kuului pitkässä viestissä Yhdysvaltojen voittajajoukkueeseen.

Wariner oli käytännössä lyömätön 400 metrin matkalla Ateenan kisojen jälkeen. Vasta vuonna 2008 LaShawn Merritt pystyi voittamaan hänet kolmesti kesäkaudella. Wariner joutui nöyrtymään Merrittille myös olympiafinaalissa Pekingissä. Myöhemmin Merritt on jäänyt kiinni kiellettyjen aineiden käytöstä.

Wariner käyttää aurinkolaseja päässään aina juostessaan, vaikka kilpailu käytäisiin iltahämärässä. Wariner on 188 cm pitkä ja painaa 67 kg. Wariner on kilpaillut myös 200 metrillä, jossa hänen ennätyksensä on 20,19.

Warineria valmentaa Clyde Hart ja hänen managerinaan toimii 400 metrin entinen maailmanennätysmies Michael Johnson, jota Clyde Hart on myös valmentanut. Vuonna 2008 Warineria valmensi Michael Ford, kun Hartin ja Warinerin yhteistyö katkesi taloudelliseen erimielisyyksiin vuoden 2008 alussa. Hart ja Wariner aloittivat yhteistyön uudelleen vuonna 2009.

Wariner sijoittui vuoden 2012 Yhdysvaltain olympiakarsinnoissa 400 metrin juoksun kuudenneksi, ja hänet on nimetty Yhdysvaltain 4×400 metrin olympiaviestijoukkueeseen..

## Saavutukset
* Olympialaiset
** Kesäolympialaiset 2004: Kultaa 400 m, 4×400 m
** Kesäolympialaiset 2008: Kultaa 4×400 m, hopeaa 400 m
* Yleisurheilun maailmanmestaruuskilpailut
** Helsinki 2005: Kultaa 400 m, 4×400 m
** Osaka 2007: Kultaa 400 m, 4×400 m
** Berliini 2009: Kultaa 4×400 m, hopeaa 400 m
*  
** : Voitto 400 m
** : Toinen 400 m

## Ennätykset
* 400m: 43,45 s
* 200m: 20,19 s

## Lähteet

## Aiheesta muualla
* 
* http://www.usolympicteam.com/26_23429.htm